Margareth Menezes

Margareth Menezes da Purificação Costa  (Salvador, 1962ko urriaren 13a) brasildar abeslari, abesti-idazle, aktore eta politikaria da. 2023an Brasilgo Kultura ministro izendatu zuten, Lularen gobernuan. 

Bi Caymmi sari, bi Imprensa sari eta lau Dodô eta Osmar sari irabazi ditu, GRAMMY sarietarako eta Latino GRAMMY sarietarako izendatua izateaz gain. 21 mundu bira egin ditu, eta Los Angeles Times egunkariak "Brasilgo Aretha Franklin" dela esan zuen.

 Biografia 
Menezes Boa Viagemen jaio zen, Salvador eskualdean. Dona Diva jostun eta gozogilearen eta Adelício Soares da Purificação gidariaren alaba da. Bost anai-arrebetatik zaharrena da.

Familiarengandik eragin artistiko handia jaso zuen, bere amak oso gustuko baitzuen samba de roda. Ilha da Maréko ekitaldiak abeslariaren amonaren etxean egiten ziren, "kultur ekoizle " papera betetzen baitzuen. 

Umea zela, Margareth tokiko elizako abesbatzan abesten hasi zen. 

Silas Henrique ezagutu ondoren, bere ibilbide artistikoa hasi zuen. Lehenengo aktore gisa, 1985ean "Banheiro de Luz" ikuskizunagatik "interprete onenaren" saria irabaziz. Geroago, Salvadorreko tabernetan abesten hasi zen, eta 1.500 ikusleren txalo zaparrada jaso zuen Vivaldo da Conceição maisuaren Orkestrarekin egindako emanaldi batean.

1987an, bere lehen singlea grabatu zuen, LP gisa kaleratua, Djalma de Oliveirarekin batera, "Faraó (Divindade do Egito) ", 100.000 kopia baino gehiago salduz. Horren ondoren, Menezesek bere ibilbide arrakastatsua hasi zuen, 14 album kaleratuz. Horietatik bi, Ellegibô eta Kindala, Billboard World Albums zerrendaren gailurrera iritsi ziren. Pra Você eta Brasileira Ao Vivo: Uma Homenagem Ao Samba-Reggae-k, berriz, Latin Grammy eta Grammy sarietarako izendapenak jaso zituzten, hurrenez hurren. Naturalmente Acústico kaleratu zuen 2010ean.

"Brasilgo Afropop" mugimendua zuzentzen du oraindik, kultura afro-brasildarra zaintzea eta sustatzea helburu duena, eta "Fábrica Cultural" sortu zuen, haur eta nerabe babesgabeei laguntzen dien gobernuz kanpoko erakundea. Urtero, abeslariak bere hirukote elektrikoa Salvadorreko kaleetara eramaten du.

2022ko abenduaren 13an, Brasilgo presidente hautatuarekin, Luiz Inácio Lula da Silvarekin, bilera bat egin ondoren, Margarethek gobernu berriaren ministro-taldean sartzeko gonbidapena onartu zuen, Kultura Ministerioaren ardura bere gain hartuz.

 Diskografia 

 Estudioko albumak 

 Margareth Menezes (1988)
 Um Canto Para Subir (1990)
 Elegibô (1990)
 Kindala (1991)
 Luz Dourada (1993)
 Gente de Festa (1995)
 Afropopbrasileiro (2001)
 Pra Você (2005)
 Naturalmente (2008)
 Naturalmente Acústico (2008)
 Autêntica (2019)

 Zuzeneko albumak 
 Tete a Tete Margareth (2003)
 Festival de Verão Salvador (2004)
 Brasileira ao Vivo (2006)
 Voz Talismã (2013)
 Para Gil e Caetano (2015)

 Antzerkia 
UrteaIzenburua1980Ser ou Não Ser Gente1981Máscaras1982Inspetor Geral1982–83Troca de Segredos1984O Menino Maluquinho1985Colagens e Bobagens1985Banho de Luz1986Beijo de Flor

 Filmografia 

 Telebista 
UrteaIzenburua2013O Canto da Sereia2020Casa da Vó2021Obatalá – O pai da criação2021Encontros Tropicais - Iza Convida2021Show dos Famosos2022Independências2023Canto ao Tempo

 Zinema 
UrteaIzena2002Moro no Brasil2002Viva São João!2005Chame Gente - A História do Trio Elétrico2007Ó Paí Ó2017Axé: Canto do Povo de um Lugar

 Erreferentziak 
Kategoria:Emakume kantautoreak
Kategoria:1962ko jaiotzak
Kategoria:Gizabanako biziak
Kategoria:Brasilgo abeslariak
Kategoria:Brasilgo aktoreak
Kategoria:Brasilgo politikariak
Kategoria:Afro-brasildarrak
Kategoria:Emakume politikariak
Kategoria:Emakume aktoreak